section_heading: Hungaroring
paragraph_text: Alexander Albon je imao dobru utrku za Red Bull nakon starta s 13. mjesta te je uspio završiti peti prestigavši Sebastiana Vettela nakon njegove pogreške u drugom zavoju, a četverostruki svjetski prvak završio je šesti za Ferrari, s krugom zaostatka za Hamiltonom. Sergio Pérez je imao loš start i izgubio nekoliko pozicija, ali se uspio oporaviti te je stigao do sedmoga mjesta. Iako je bio vidljivo brži, nije uspio prestići šestoplasiranog Vettela u završnici. Daniel Ricciardo je nakon starta s 11. mjesta završio osmi za Renault ispred Magnussena i Carlos Sainza koji je prestigao Leclerca u borbi za posljednji bod. Leclerc je ostao bez bodova na 11. mjestu za Ferrari nakon što mu je odluka momčadi da mu na početku utrke stavi soft gume uništila utrku, a Daniil Kvjat je završio 12. za AlphaTauri, uz odustajanje Pierrrea Gaslyja zbog pogonske jedinice. Hamilton je stigao do svoje 86. pobjede u Formuli 1, s 8,702 sekundi ispred Verstappena, i 9,452 sekundi ispred Bottasa.<ref> Hamiltonu rekordna osma pobjeda u Mađarskoj i vodstvo u poretku MAXF1 Objavljeno 19. srpnja 2020. Pristupljeno 1. kolovoza 2020.